CELEX: 62009CA0397
Language: lv
Date: 2011-07-21 00:00:00
Title: Lieta C-397/09: Tiesas (trešā palāta) 2011. gada 21. jūlija spriedums ( Bundesfinanzhof (Vācija) lūgums sniegt prejudiciālu nolēmumu) — Scheuten Solar Technology GmbH/Finanzamt Gelsenkirchen-Süd (Nodokļi — Direktīva 2003/49/EK — Kopīga nodokļu sistēma, ko piemēro procentu un honorāru maksājumiem, kurus veic saistītas sabiedrības, kuras ir no dažādām dalībvalstīm — Uzņēmējdarbības nodoklis — Nodokļa bāzes noteikšana)

10.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 269/5
            
         Tiesas (trešā palāta) 2011. gada 21. jūlija spriedums (Bundesfinanzhof (Vācija) lūgums sniegt prejudiciālu nolēmumu) — Scheuten Solar Technology GmbH/Finanzamt Gelsenkirchen-Süd
   
   (Lieta C-397/09) (1)
   
   (Nodokļi - Direktīva 2003/49/EK - Kopīga nodokļu sistēma, ko piemēro procentu un honorāru maksājumiem, kurus veic saistītas sabiedrības, kuras ir no dažādām dalībvalstīm - Uzņēmējdarbības nodoklis - Nodokļa bāzes noteikšana)
   2011/C 269/07
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītāja: Scheuten Solar Technology GmbH
   
   
      Atbildētāja: Finanzamt Gelsenkirchen-Süd
   
   
      Priekšmets
   
   Lūgums sniegt prejudiciālu nolēmumu — Bundesfinanzhof — Padomes 2003. gada 3. jūnija Direktīvas 2003/49/EK par kopīgu nodokļu sistēmu, ko piemēro procentu un honorāru maksājumiem, kurus veic asociēti uzņēmumi dažādās dalībvalstīs (OV L 157, 49. lpp.), 1. panta 1. punkta interpretācija — Aizdevuma procentu iekļaušana vai neiekļaušana nodokļu maksātājas sabiedrības ienākumā, kas apliekams ar uzņēmējdarbības nodokli
   
      Rezolutīvā daļa:
   
   Padomes 2003. gada 3. jūnija Direktīvas 2003/49/EK par kopīgu nodokļu sistēmu, ko piemēro procentu un honorāru maksājumiem, kurus veic asociēti uzņēmumi dažādās dalībvalstīs, 1. panta 1. punkts ir jāinterpretē tādējādi, ka tam pretrunā nav tāda valsts nodokļu tiesību norma, saskaņā ar kuru aizdevuma procenti, ko vienā dalībvalstī dibināta sabiedrība maksā citā dalībvalstī esošai saistītai sabiedrībai, tiek iekļauti uzņēmējdarbības nodokļa, kuru jāmaksā pirmajai sabiedrībai, bāzē.
   
      (1)  OV C 312, 19.12.2009.